15. ΝΟΜΟΣ 5857 της 14/16 Οκτ. 1933 Περί συστάσεως δικαστηρίου πρωτοδικών εν Ξάνθη. Άρθρ.1.-1.Συνιστάται δικαστήριον πρωτοδικών υπό το όνομα "Πρωτοδικείον Ξάνθης", εδρεύον εν Ξάνθη υπαγόμενον εις το εφετείον Θράκης και περιλαμβάνον εν τη δικαιοδοσία αυτού τας περιφερείας των ειρηνοδικείων Ξάνθης, αποσπωμένην εκ της δικαιοδοσίας του πρωτοδικείου Ροδόπης και Σταυρουπόλεως, αποσπωμένην εκ της δικαιοδοσίας του πρωτοδικείου Δράμας. 2.Αι πολιτικαί και ποινικαί δίκαι της ως άνω οριζομένης περιφερείας του πρωτοδικείου Ξάνθης αι διατελούσαι εκκρεμείς ενώπιον των πρωτοδικείων Ροδόπης και Δράμας, μεταβιβάζονται αυτοδικαίως και άνευ διακοπής εις το πρωτοδικείον Ξάνθης από της ενάρξεως των εργασιών αυτού, πλην των υπό διάσκεψιν ευρισκομένων, αίτινες μεταβιβάζονται ωσαύτως μετά την έκδοσιν της αποφάσεως ή του βουλεύματος, εάν δι' αυτών δεν περατούται οριστικώς η δίκη. Άρθρ.2.-Ο δήμος και αι κοινότητες της περιφερείας του πρωτοδικείου Ξάνθης θέλουσι καταβάλλει επί μίαν τριετίαν υπέρ του δημοσίου ταμείου ποσόν εκ δραχμών 350.000 κατ' έτος, ως πρώτου έτους λογιζομένου του έτους 1934. Η κατανομή του ποσού τούτου μεταξύ του δήμου και των κοινοτήτων κανονισθήσεται κατ' αναλογίαν των πόρων αυτών δια Διατάγματος μετά σχετικήν γνωμοδότησιν του Γενικού Διοικητού Θράκης. Δια του αυτού Διατάγματος κανονισθήσεται και ο τρόπος της εισαγωγής του ανωτέρω ποσού κατ' έτος εις το δημόσιον ταμείον. Βάσει του άνω άρθρου εξεδόθη το Β.Δ. της 7/9 Φεβρ. 1936 περί εκτελέσεως του άρθρ. 2 του ν. 5857. Σελ. 154(α) Ξ-2 Άρθρ.3.-1.Θέσεις υπογραμματέων ορίζονται παρά τω πρωτοδικείω Ξάνθης τρεις, γραφέων δε μία, παρά δε τη εισαγγελία μία υπογραμματέως, καταργουμένων ισαρίθμων αντιστοίχων θέσεων παρά τω πρωτοδικείω και τη εισαγγελία Ροδόπης. 2.Αι θέσεις των υπογραμματέων και γραφέων του πρωτοδικείου και εισαγγελίας Ξάνθης πληρούνται κατά προτίμησιν εξ ομοιοβάθμων υπαλλήλων του πρωτοδικείου και εισαγγελίας Ροδόπης, εφ' όσον ήθελον υποβληθή σχετικαί αιτήσεις τούτων. Άρθρ.4.-Από της ισχύος του παρόντος νόμου επί πάσης εκδιδομένης υπό των ειρηνοδικείων και πταισματοδικείων Ξάνθης και Σταυρουπόλεως πολιτικής ή καταδικαστικής ποινικής αποφάσεως και επί των επί μικροδιαφορών τοιούτων επιβάλλεται πρόσθετον τέλος εκ δραχμών (25)50, εισπραττόμενον δι' επικολλήσεως ισαξίου κινητού επισήματος επί της πρώτης σελίδος εκάστης αποφάσεως, διαγραφομένου δε κατά τας κειμένας διατάξεις. Από της ενάρξεως της λειτουργίας του πρωτοδικείου Ξάνθης το αυτό πρόσθετον τέλος επιβάλλεται και επί πάσης πολιτικής ή καταδικαστικής ποινικής αποφάσεως εκδιδομένης υπό του πρωτοδικείου ή του προέδρου των πρωτοδικών Ξάνθης, εισπραττόμενον κατά τον αυτόν τρόπον. Το εντός ( ) ποσόν διωρθώθη συμφώνως προς την κατά τα άρθρ. 1 και 3 Α.Ν. 1578/1939 (τόμ. 28) ενοποίησιν των παγίων τελών χαρτοσήμου. Άρθρ.5.-Ημέρα ενάρξεως της λειτουργίας του πρωτοδικείου Ξάνθης ορίζεται η 1 Ιαν. 1934, μέχρι δε της ημέρας ταύτης πρέπει να έχη καταβληθή το ήμισυ τουλάχιστον της πρώτης ετησίας εισφοράς. Δια Διατάγματος, εκδιδομένου υπό του υπουργού της Δικαιοσύνης κατόπιν γνώμης των οικείων δικαστικών συμβουλίων των πρωτοδικείων Δράμας και Κομοτινής και των οικείων κοινοτικών συμβουλίων, εντός προθεσμίας δύο μηνών από της δημοσιεύσεως του παρόντος, δύνανται ν' αποσπασθούν ωρισμένα χωρία εκ του ειρηνοδικείου Σταυρουπόλεως και να προσαρτηθούν ταύτα εις το ειρηνοδικείον και πρωτοδικείον Δράμας. Δια Δ/τος επίσης κανονισθήσεται πάσα αναγκαία προς εκτέλεσιν του παρόντος νόμου λεπτομέρεια. 6.Β.γ.14-15 Εφετεία και Πρωτοδικεία 